open-index/open-wikipedia-markdown huggingface dataset:
Christer Fuglesang

**Arne Christer Fuglesang** (født 1957) er en svensk fysiker. Han er utdannet i partikkelfysikk og var den første svenske romfareren. Han ble utvalgt 15. mai 1992 sammen med fem andre europeiske kandidater.

Christer Fuglesang er Sveriges første romfarer, men han har også norske røtter. Hans mor var svensk, mens hans far var norsk inntil han byttet statsborgerskap kort tid før Christer ble født. Den andre astronauten med svensk statsborgerskap ble amerikansk-svenske Jessica Meir i 2019.

9. desember 2006 ble også Christer Fuglesang den første svensken i rommet, etter oppskytning fra Cape Canaveral i Florida. 22. desember 2006 landet Discovery på Kennedy Space Center ved Cape Canaveral.

## Karriere

Christer Fuglesang begynte sine studier i teknisk fysikk ved Kungliga tekniska högskolan i 1975 og ble sivilingeniør 1981. Han gjennomgikk videregående studier i eksperimentell partikkelfysikk ved Stockholms universitet, gikk ut i 1987 og ble foreleser i 1991. I 1989 ble han *Senior Fellow* ved CERN.

Han har en bakgrunn som forsker og jobbet med CERN i flere år på UA5 og CPLEAR eksperimentene.

### Romferdskarriere
I 1992 ble han med i den harde konkurransen for å bli en av European Space Agencys astronauter. Grunnutdannelsen fikk han via European Astronaut Centre i Köln i Tyskland.

#### Euromir 95
I august 1993 var han en av to ESA-astronauter som ble valgt ut for å trene til oppdraget Euromir 95 det kommende året. Spesialiserende trening innenfor det spesifikke oppdraget som kosmonaut fikk han i romfartssenteret utenfor Moskva. I mars 1995 ble det bestemt at Fuglesang skulle bli backup til sin ESA-kollega, Thomas Reiter, som fikk inngå i primærbesetningen. Hans første romferdsoppdrag ble å arbeide som *Crew Interface Coordinator* ved stasjonen i Kaliningrad under det halvårslange oppdraget for å støtte besetningen på romstasjonen Mir.

#### Oppdragsspesialist
I august 1996 begynte Fuglesang treningen sammen med NASAs oppdragsspesialister og ble ferdig med utdannelsen i april 1998 &ndash; da ble han godkjent og kunne bli tatt med på en romferge.

## Romferder
Fuglesang var en backup for Euromir 95 med russiske Sojuz TM-22.

STS-116/12A.1 med Discovery var Fuglesangs første romfergeferd.

15. juli 2008 annonserte NASA mannskapet på ferden STS-128/17A, og Fuglesang ble annonsert som en av ferdsspesialistene. Under ferden vil han utføre enten en eller to romvandringer. Ferden er for øyeblikket planlagt for oppskyting 25. august 2009, og skal benytte romfergen Discovery.

### EVA
*  STS-116 – 3 romvandringer 
** 12. des 2006: 6 timer, 36 minutter
** 14. des 2006: 5 timer
** 18. des 2006: 6 timer, 38 minutter

## Familie
Fuglesang er gift og har tre barn.

## Referanser


## Eksterne lenker
* 
*  ESAs presentasjon av Fuglesang 
*  Svenske Rymdstyrelsen sin presentasjon av Fuglesang 
*  NASAs biografi om Fuglesang
*  Svensk side om Christer Fuglesang
508 f.Kr.

## Begivenheter
*Kleisthenes innfører demokratiet i Athen
*Embetet *[[pontifex maximus]]* blir opprettet i republikkens Roma
Solon

**Solon** (gresk: Σόλων, uttales *sŏ'lōn*; født ca. 638, død 558 f.Kr.) var en kjent athensk lovgiver og poet. For athenerne i antikken var han sett på som selve landsfaderen; en av Hellas' sju vise menn.

Med Solon preger også dikterens person lyrikken. Som poet skrev Solon både i elgier og epigrammer, og ikke minst kjærlighetselegien hvor han blant annet synger om sin elskede Nanno, en fløyteblåser fra Lydia. Han hyllet kjærlighet, ungdom og glede, men hadde kun avsky for alderdommen, skjønt viste også et positivt inntrykk til livet: *«For mens vi eldes, min venn, stadig vi lærer på ny.»*

Athen var preget av stor politisk uro i Solons tid. Pengehusholdning ga muligheter til å samle seg formuer. Jorden var mer og mer blitt samlet på få storgodseiere. De små gårdsbrukene hadde stadig vanskeligere for å klare seg. I økende grad måtte de pantsette jorden, og når de ikke klarte å betale for seg, krevde de strenge gjeldslovene at de endte som slaver. Da Solon ble valgt til arkont (øverste embetsmann) i 594 f.Kr. aktet han, til tross for at han selv tilhørte adelen, å skape en mer rettferdig samfunnsordning. Han innførte ikke ny oppdeling av jorden, men gjennomførte gjeldsavskrivning og la ned forbud med tilbakevirkende kraft mot lån med sikkerhet i låntakerens person. Han innførte også en myntreform og ny statsforvaltning der borgerne fikk innflytelse og privilegier etter den av de fire formueklassene de tilhørte; jf. Solon-lovene. Han ble snart en legendarisk skikkelse og ble ansett som det athenske demokratiets far. I hans egen tid var det dog langt igjen til noen egentlig folkemakt.

Han er kjent for å ha uttalt: «La ingen kalles lykkelig før han er død. Fram til da er han bare heldig.»

## Referanser
VM i fotball 2006 – Gruppe F

Resultatene i **gruppe F i [[VM i fotball 2006]]**.

12. juni 2006

 

13. juni 2006 

 

18. juni 2006 

 

22. juni 2006
Hallstein Myklebost

**Hallstein Myklebost** (født 16. desember 1923 i Bodin, død 27. januar 2000) var en norsk geograf. Han var dosent ved Universitetet i Oslo 1960–1965, professor ved Universitetet i Bergen 1968–1970 og professor ved Universitetet i Oslo fra 1970. Han er mest kjent for forskning om urbanisering.

Myklebost ble dr.philos.  i geografi i 1960, og doktoravhandlingen *Norges tettbygde steder 1875–1950* er hans hovedverk; i denne boka ble begrepet tettsted lansert og nærmere definert for norske forhold.

Myklebost tar for seg urbaniseringsprosessen gjennom 75 år, fylke for fylke. En av hans målsettinger var å komme fram til et egnet statistisk bybegrep for en *funksjonell tettbebyggelse*.

Begrepet *[[by]]* var upresist. *Hussamling* passet best for mindre steder. *Bygdeby* var for snevert i betydning. Tettbebyggelse var tungvint. Valget sto mellom *tettbygg* og *tettsted*. *Tettsted* ble foretrukket, bl.a. fordi det var språklig fritt for assosiasjonsinnhold.

Han stilte seg spørsmål om hvilke krav man måtte stille til et sted for at det skulle være urbant. Han endte med å stille krav om et bestemt folketall (minst 200 innbyggere), en maksimal avstand mellom husene (50 meter) og at næringslivet ikke måtte domineres av jordbruk (minst 75 %  av ervervsbefolkningen må være ansatt i andre næringer enn jord- og skogbruk). Steder som tilfredsstiller disse kravene faller innenfor definisjonen av *tettsted*: *Alle byer, også medregnet forsteder, industristeder, kommunikasjonsknutepunkter, kommunesentra, fiskevær etc. hvor ikke avstanden mellom husene er mer enn 50 meter og innbyggertallet er over 200 mennesker er å betrakte som tettsteder.* Myklebosts definisjon er, med unntak av det næringsøkonomiske kriterium, tatt i bruk av Statistisk sentralbyrå.

Han ble medlem av Det Norske Videnskaps-Akademi i 1969.

## Litteratur
Hans Solerod: Portrett av Hallstein Myklebost ved fratredelsen 11.6.93  Norsk Geografisk Tidsskrift - Norwegian Journal of Geography Volume 47, Issue 4, 1993.

* 

## Referanser


## Eksterne lenker
Store norske leksikon om Hallstein Myklebost
VM i fotball 2006 – Gruppe G

Resultatene i **gruppe G i [[VM i fotball 2006]]**.

13. juni 2006 

 

18. juni 2006 

 

19. juni 2006 

 

23. juni 2006
Kleisthenes

**Kleisthenes** (gresk: Κλεισθένης) var en athensk adelsmann av alkmaionidenes slekt. Han er kjent for å ha reformert konstitusjonen i oldtidens Athen og innført demokratiet i 508 f.Kr.  For disse prestasjonene har historikere noe høystemt referert til ham som «far av det athenske demokrati». Han var barnebarn av tyrannen Kleisthenes fra Sikyon som den yngre sønnen av dennes datter Agariste og hennes ektemann Megakles. Han ble også kreditert for å ha økt makten til folkeforsamlingen og brutt opp makten til adelen i Athen.

## Referanser
Stopp Volden

**Stopp Volden** er et norsk program som er i stadig endring og utvikling. Eieren av konseptet er Norges Røde Kors. Stopp Voldens hovedmålsetting er å utvikle forslag til gode tiltak og løsninger som setter lokale grupper i stand til å drive holdningsskapende arbeid og å utføre aktiviteter som kan begrense voldens omfang i samfunnet. Dette gjøres ved å skape et inkluderende og levende lokalsamfunn samt og sikre deltakelse og trygghet for alle. Stopp Volden har blant annet fokus på vold i hjemmet, mobbing, nattevandring og dialog – konflikthåndtering.

## Historikk
Stopp Volden ble til etter at 17 år gamle Andreas Stavseth ble skutt på gata i Oslo 4. mars 1995. Vennene til gutten arrangerte et fakkeltog gjennom gatene for å markere sin avsky samtidig som Dagbladet satte fokuset på vold og voldsofre i en artikkelserie. Dermed ble Stopp Volden-idéen lansert. Avisartiklene ble presentert under tittelen *:stopp volden* og en vignetttegning som viste en åpen håndflate (som en motsetning til en knyttet neve), og dette merket ble logoen for kampanjen og etter hvert et kraftfullt symbol for Norges Røde Kors' videre kamp mot vold, rasisme og fremmedfrykt.

Etter at Dagbladet avsluttet sin artikkelserie i 1998, ble kampanjeideen gitt videre til Norges Røde Kors som fortsatte den folkelig bevegelsen mot vold gjennom blant andre Røde Kors Ungdom. Over 300 000 norske ungdommer har siden satt avtrykk av sin håndflate på plakater, T-skjorter og veggaviser sammen med et løfte om å avstå fra å bruke vold. Kampanjen er dessuten eksportert til i alt 35 land.

## Eksterne lenker
* Dagbladet om kampanjebakgrunnen 30. januar 2001
* Om fakkeltog i Oslo 2. februar 2001
* Om kampanjens tiårsjubileum i 2005
Krystallform

**Krystallform** er den ytre formen som krystaller kan anta. Krystallformen gjenspeiler stoffets (mineralets) krystallstruktur.

Fil:Parallelepiped.svg|Romboeder
Fil:Hexahedron.jpg|Kube
Fil:Octahedron.jpg|Oktaeder
Fil:Dodecahedron.svg|Dodekaeder
Fil:Triangular dipyramid.png|Tetragonal bipyramide
Fil:Elongated square dipyramid.png|Sammensatt form: Firkanta prisme og bipyramide
Vostok 2

**Vostok 2** var betegnelsen på en sovjetrussisk romferd i 1961, som brakte det andre mennesket ut i verdensrommet.

## Mannskap
*German Titov

*Reservepilot: Andrian G. Nikolajev

## Høydepunkter fra ferden
*German Titov tilbrakte mer enn et døgn ute i verdensrommet
*Titov styrte romskipet manuelt 
*Studere effekten av vektløshet på menneskekroppen. Titov ble den første som opplevde romsyke i verdensrommet.
*Pr 2006 så er Titov fremdeles det yngste menneske (en måned igjen til 26 år) som har vært i verdensrommet
Fyle

**Fyle** (φυλή) er betegnelsen på regionoppdelingen som ble gjort i antikkens Athen. Athen var opprinnelig oppdelt i fire fyler. Etter Kleisthenes' reformer i 508 f.Kr. ble Athen, eller  halvøya Attika inndelt i ti fyler. Å tilhøre en fyle var et kriterium for å bli medlem i folkeforsamlingen i Athen.
Clayton Zane

**Clayton Zane** (født 1977) er en australsk tidligere fotballspiller som avsluttet karrieren i  i 2006. Før dette spilte han blant annet i den norske Tippeligaen.

Zane scoret målet i 1-0 seieren over , og scoret også et hat-trick mot Cookøyene i juni 2001. Han var også i troppen under de olympiske leker i Sydney i 2000.

Zane var toppskårer i Tippeligaen i 2001. Han spilte da for .

Han prøvespilte for Lyn i 2005 uten å få kontrakt.

## Karriere som spiller

 Kun seriekamper.

## Referanser


## Eksterne lenker
* 
* UEFA website - UEFA om Zanes skade.
Sulfidmineraler

**Sulfidmineraler** er mineraler der et metall er bundet til svovel. Mange av sulfidene er viktige ertsmineraler, og har vært brutt og smelta i Norge gjennom århundrer. De viktigste er svovelkis, kopperkis, magnetkis, sinkblende, molybdenglans og blyglans.

Sulfidene er tunge og bløte mineraler, og de er ugjennomsiktige og skinnende.
Giacomo Caprotti

**Gian Giacomo Caprotti da Oreno** (født 1480, død 19. januar 1524), kalt **il Salaìno** (den lille djevelen) eller **Andrea Salai**, var en modell og kunstner fra Firenze.  Han studerte under Leonardo da Vinci fra tiårsalderen, fikk kallenavnet av ham senest i 14-årsalderen og fungerte som hans modell og assistent.

Etter Leonardos død arvet Caprotti hans vingård ved Milano.

## Verk

Selv om Caprotti alltid ble omtalt som Leonardos «elev», ble hans malerier alltid sett på som underlegne Leonardos andre elevers.  I 1515, ett tiår etter at Leonardo malte «Mona Lisa», malte han under navnet Andrea Salai *«Mona Vanna»*, et nakenbilde av Lisa del Giocondo.

Etter Leonardos død var det nettopp Caprotti som også arvet «Mona Lisa».

## Berømte oppfinnelser og design
Det finnes en skisse av en sykkel som er blitt tillagt Caprotti, og som i så fall ville vært den første ideskissen til en sykkel. De fleste kilder er imidlertid enige om at tegningen er betraktelig nyere (1960-tallet), og at skissen dermed er en forfalskning. Dette betyr at det er tyskeren Karl Drais som får æren av å ha funnet opp sykkelen rundt 1817.

## Referanser


## Eksterne lenker
*
«Fancy»

**«Fancy»** var et piratskip under piraten Henry Everys kommando. Skuta var opprinnelig et kaperfartøy ved navn «King Charles II». Every tjenestegjorde på denne skuta, men gjorde mytteri utenfor byen La Coruña i Spania i mai 1694, og overok kommandoen. «Fancy» ble deretter satt i piratvirksomhet i Det indiske hav, hvor den i 1695 ble brukt til å kapre skatteskipet «Ganj-i-Sawai», som tilhørte Aurangzeb, keiseren av India. Etter å ha returnert til Karibia i 1696, ble seks av Everys mannskap tatt til fange og fem av dem hengt. Hva som skjedde med Every selv er ikke visst. «Fancy» ble forlatt utenfor New Providence i Bahamas.
BATSE

**BATSE** er en forkortelse for **Burst and Transient Source Experiment**, som var et romforskningsprosjekt NASA utviklet med tanke på forskning av gammastråling, sorte hull og andre astrofysiske objekter i verdensrommet.

Prosjektet ble iverksatt i 1991 og kartla i ni år informasjon om gammastråling i Jordens atmosfære. Da prosjektet var avsluttet, hadde BATSE kartlagt over 8000 astrofysiske begivenheter, deriblant 2704 gammastråleutbrudd og 1192 solstormer.

BATSE var også betegnelsen på selve instrumentet som ble benyttet til å foreta gammastrålemålingene. Instrumentet var ett av fire instrumenter som var installert i en satelitt kalt Crompton Gamma-Ray Observatory (CGRO). Den 4.&nbsp;juni 2000 ble denne satelitten destruert ved en kontrollert brenning i verdensrommet.

## Referanser
Serono

**Serono** er Europas største bioteknologiske selskap med hovedkontor i Genève i Sveits.

Seronos virksomhet er delt inn i fire terapiområder:
* Infertilitet
* Endokrinologi
* Nevrologi
* Dermatologi

**Serono** investerer hvert år rundt 25% av sine inntekter i forskning og utvikling. Seronos forsknings- og utviklingsaktivitet er basert på moderne genetisk teknologi for utvikling av proteiner til medisinsk bruk. Serono vil gjennom forskning bidra til medisinske fremskritt som igjen gir forbedret livskvalitet hos mange.

**Serono** har avdelinger i 44 land, har produksjon i åtte land og har salg til over nitti land over hele verden. Forskning og utvikling foregår i Genève (Sveits), Boston (USA), Évry (Frankrike) og Ardea (Italia).

Den norske avdelingen holder til på Lørenskog.

**Serono** står bak pasientsiden MSsiden.no for pasienter med multippel sklerose.

## Salg til Merck KGaA

Serono ble i september 2006 solgt til Merck KGaA for ca. 10,6 mrd euro (Merck KGaA betalte 1,100 CHF per aksje). Det nye selskapet heter Merck Serono og hovedkvarteret vil fremdeles være i Genève.
## Eksterne lenker
*
Carl O. Tangen

**Carl Olsen Tangen** (1888–1947) var redaktør av Norsk Syndikalistisk Føderasjons (NSF) organ *[[Alarm (avis)|Alarm]]* 1919–1927, deretter ansvarshavende i redaksjonskomiteen. Han ble stadig dømt og fengslet for artikler i *Alarm*.

## Liv og virke
Carl O. Tangen ble fagorganisert i 1906, og sluttet seg til Fagopposisjonen av 1911 i 1912. Tangen var en periode sekretær for Akershus & Hedmarkens Agitationsdistrikt i NSF. Han var også medlem av Kristiania Ungsocialistiske Klub. Tangen var formann i Kristiania Stein-, Jord- og Sementarbeideres forening fra 25. januar 1914, men fungerte bare til juli måned, da han måtte stikke av til Sverige på grunn av at han var ettersøkt for militærnekting. 

I Sverige gikk han inn i Sveriges Arbetares Centralorganisation (SAC). Han ble formann i Göteborgs lokale samorganisation og Västergötlands distriktsorganisation. I 1918 kom han tilbake til Kristiania og ble medlem av NSF.

I 1937 ble Tangen forretningsfører i NSF. Han var også formann i Oslo Lokale Samorganisasjon. Vinteren 1940 ble Carl O. Tangen dømt til ett års fengsel for ærekrenkelse mot fremmed stats overhode, etter anmodning fra det nazistiske Tyskland. Foranledningen var et oppslag i *Alarm* 9. desember 1939 hvor Hitler, Hermann Göring og Joseph Goebbels omtales på en lite flatterende måte. For Hitlers vedkommende het det: «*Enkel, men stinkende mekanisme bestående av en skitten tannbørste over kjeftamentet og en gramofon med utslitne gamle skiver. Antakelig resultat av en lettsindig rasekjendsel mellom guden [[Odin]] og en ur-[[arisk]] [[zigøyner]]pike.*» Goebbels fikk også sitt: «*Et misfoster som av misforståelse ansees for å være [[det manglende ledd]] mellom aper og mennesker, trots livlige protester fra apenes side.*» Om Göring het det: «*Levende bevis på de svenske internerings- og sinnssykelovenes lettsindige bestemmelser. Mange anser at han ble utskrevet som helbredet 10 år for tidlig. Andre derimot mener at han ble sluppet ut 20,000 år for sent.*»

3. februar 1940, sto det i *Alarm*: «*Etter begjæring av [[den tyske legasjon i Oslo]] har påtalemyndighetene konfiskert 'Alarm' nr. 25 1939 og utstedt siktelse mot bladets ansvarlige redaktør C. O. Tangen etter straffelovens paragraf 247, jmf. par. 96, jmf. par. 102 og 103 for æreskrenkelse mot fremmed stats overhode. Det gjeller i dette tilfellet Nazi-Tysklands overhoder Hitler, Gøring og Gøbbels. Resultatet av [[konfiskasjon]]en ble ytterst magert for politiet. Bare 6 eksemplarer ble funnet. De tilhører forresten arkivet og redaktøren har protestert ovenfor politimesteren og forlangt eksemplarene levert tilbake, i det en konfiskasjon fra arkivet strider mot enhver kotyme og dessuten visstnok mangler lovlig hjemmel. Redaktøren nektet å avgi forklaring til politiet og anså seg på ingen måte straffskyldig, i det han mente det lå høyt over hans evner å kunne ærekrenke menn som de tre naziførere.*»

Under okkupasjonen av Norge ble Tangen arrestert, og satt på Grini fangeleir fra 1942 til 1944. 

Carl O. Tangen døde 26. november 1947 etter et langvarig sykeleie.

Norsk Syndikalistisk Forbund er i besittelse av Carl O. Tangens memoarer i 60 bind.

## Referanser
Non, je ne regrette rien

**«Non, je ne regrette rien»**, (fransk for «Nei, jeg angrer ingenting»), er en sang som først og fremst er blitt kjent gjennom fremførelsen til Édith Piaf. Hun spilte den inn på plate i november 1960. Den ble skrevet i 1956 av Michel Vauclarie, og musikken er komponert av Charles Dumont.

Teksten i denne sangen reflekterte Piafs tragiske barndom, og forteller at hun ikke angrer noe fra sitt liv. Den er brukt som siste sang i filmen *[[La Vie en rose (film)|La Vie en rose]]* om Édith Piafs liv.

## Svensk versjon
Stig Rossner har skrevet en svensk tekst. Den svenske tittelen er «Nej, jag ångrar ingenting».

### Innspilling
*Gun Sjöberg. Utgitt på singlen Karusell KFF&nbsp;690 i 1966.

## Nynorsk versjon
Bjørn Endreson har skrevet en nynorsk tekst. Den nynorske tittelen er «Angrar ingenting».

### Innspilling
*Britt Langlie. Utgitt på LP-platen *Piaf* (NorDisc NORLP&nbsp;412) i 1981.

## Eksterne lenker
*
Knut S. Vikør

**Knut Sigurdson Vikør** (født 10. juni 1952 i Orkdal) er norsk historiker som er spesialist på islam. Broren Lars S. Vikør er professor i språkvitenskap. 

Han fullførte hovedfag i historie og ble cand. polit. under professor Rex Sean O'Faheys veiledning i 1979. Han ble dr. philos. ved Universitetet i Bergen i 1992. Han var daglig leder for *Senter for Midtausten- og islamske studiar* ved Universitetet i Bergen fra 1988 og frem til 2002, da han fikk permisjon for å vikariere som førsteamanuensis ved Historisk institutt ved samme universitet. I 2005 ble han fast ansatt som førsteamanuensis ved instituttet, og er nå professor ved Institutt for arkeologi, historie, kultur- og religionsvitenskap ved UiB. Han har markert seg som ekspert på islams historie, og har foruten de akademiske avhandlingene, skrevet flere bøker rettet mot et allment publikum. 

## Bibliografi
* Ei verd bygd på Islam, 2004,
* Sufi and Scholar on the Desert Edge. Muhammad b. 'Ali al-Sanusi and his Brotherhood., 1995
* The Oasis of Salt. The History of Kawar, a Saharan Centre of Salt Production. 1999
* Sources for Sanusi Studies., 1996
* The Exoteric Ahmad Ibn Idris. A Sufi's Critique of the Madhahib and the Wahhabis: Four Arabic texts with translation and commentary , 2000
* Islam: ei faktabok, 2002
* Between God and the Sultan: A History of Islamic Law, 2005

## Referanser


## Eksterne lenker
	

* Hjemmeside
Gaula

**Gaula** kan vise til:

*Gaula (Trøndelag) – ei elv i Sør-Trøndelag
*Gaula (Sogn og Fjordane) – ei elv i Sogn og Fjordane
*Gaula (avis) – ei avis som utgis i Sør-Trøndelag
Zach Braff

**Zach Braff** (født 1975) er en amerikansk skuespiller, regissør, manusforfatter og produsent.

Han spilte doktor John Dorian i TV-serien *[[Scrubs]]*, og skrev, regisserte og spilte i filmen *[[Garden State]]*. Braff hadde hovedrollen i *Scrubs* fra starten i 2001, ble nominert til Golden Globe og Emmy, og var blant de best betalte hovedrolleinnehaverne i tv-serier med en lønn på 350.000 dollar pr. episode.

Zach Braff har en Bachelor of Arts fra Northwestern University, og var medlem av Phi Kappa Psi ved samme lærested.

## Filmografi
### Filmer
* Nick Lipton – Manhattan Murder Mystery (1993)
* Benji – Broken Hearts Club (2000)
* Fred – Blue Moon (2000)
* Andrew Largeman – Garden State (2004)
* Lille kylling – Lille kylling (2005)
* Michael – The Last Kiss (2006)
* Tom Reilly – The Ex	(2007)	
* Open Hearts (2008)
* New York, I Love You (2008)
* Wish I Was Here (2014)

### Reklamer
* Forteller i Wendy's reklamer

## Referanser


## Eksterne lenker
* 
* 
* 
*
Eva Norvind

**Eva Norvind**, også kjent som **Ava Taurel**, (født 7. mai 1944, død 14. mai 2006) var en norskfødt Pro Domina i USA, og tidligere skuespiller i Mexico. Hun drev en av New Yorks mest kjente SM-klubber.

Eva Norvinds opprinnelige navn var Eva Johanne Chegodayeva Sakonskaya. Hun ble født i Trondheim. Hennes far var russisk prins og flyktning, mens moren var kunstner. Da hun var 15 år gammel flyttet familien til Frankrike. Som 16-åring ble hun nummer to i en skjønnhetskonkurranse under filmfestivalen i Cannes i 1960. Ikke lenge etter skiftet hun navn til Eva Norvind.

I 1962 flyttet hun til Canada og deretter til New York. Der hadde hun blant annet deltidsjobber som can-can-danser og Playboy-kanin. Etter at hun hadde fullført high school, dro hun i 1964 til Mexico for å studere spansk. I Mexico by fikk hun en liten rolle i et varieté-show på TV. Dette ble starten på en kortvarig karriere som filmskuespiller og sex-symbol. Etter eget utsagn ble hun imidlertid etter hvert svartelistet av filmprodusentene fordi hun hadde for sterke og åpne feministiske meninger, og skuespillerkarrieren tok slutt etter noen år.

På 1970-tallet hadde hun diverse jobber mens hun som alenemor oppdro datteren Nailea. Hun livnærte seg blant annet som freelance-fotograf, journalist og filmdistributør. På begynnelsen av 1980-tallet dro hun tilbake til New York.

Mens hun var filmstudent i New York i 1985, ble hun svært fascinert av sadomasochisme. Hun tok psevdonymet **Ava Taurel**, og etablerte seg som profesjonell Domina. Etter hvert bygde hun opp sin egen SM-klubb i New York, og hun ble en av USAs mest kjente Dominaer. I 1999 søkte skuespiller René Russo veiledning hos henne under forarbeidet til filmen *The Thomas Crown Affair*.

I 1993 var hun blant de intervjuede i sexolog Gloria Brames bok *Different loving*. I 1996 var hun med i dokumentarfilmen *Whipped*, laget av Iana Porter og Sasha Waters. Året etter laget den tyske feministen Monika Treut dokumentarfilmen *[[Didn't Do It for Love]]* om hennes liv. Denne filmen ble vist blant annet på filmfestivalene i Toronto og Berlin, og den brakte Eva Norvind / Ava Taurel tilbake i rampelyset.

I mai 2005 startet hun arbeidet med en film om argentinsk tango, *Gavito, su vida y su tango*. Filmen var planlagt ferdig i 2006.

Eva Norvind døde den 14. mai 2006. Hun druknet under en svømmetur i Oaxaca i Mexico.

Eva Norvinds datter Nailea Norvind (født 1970) er i dag telenovela-skuespiller i Mexico.

## Referanser


## Eksterne lenker
* Biografi på siden Tango-E-Vita
* Biografi på The Mexican Film Resource Page
* Biografi i avisa Daily Telegraph
* Nyhetsnotis fra United Press International
* Ava Taurels offisielle nettside
*
Sognefjellshytta

**Sognefjellshytta** (1434 moh.) er en betjent privat turisthytte i Lom kommune i Innlandet fylke, ferdigbygget i 1947. Hytta ligger på Sognefjellet ved Fantesteinsvatnet like vest for det høyeste punktet på Sognefjellsveien, Fv 55 Lom – Vadheim. Hytta har 80 senger, og alle rom har innlagt varmt og kaldt vann.

Hytta har vært utvidet flere ganger. Et nytt overnattingsbygg ble åpnet i 2003, og på høsten 2009 ble det bygget åtte nye rom med dusj og toalett. Sommeren 2015 ble et mellombygg (260 m2) med ny resepsjon ferdig (Jensen & Skodvin Arkitektkontor). Dette er kjent for sin særegne arkitektur.

## Eksterne lenker
* Sognefjellshyttas nettsted
* Sognefjellshytta: Video
* Nasjonale turistveier: Ny vår for Sognefjellshytta 
* Moelven: Limtre til nye høyder
AN-94

**AN-94 Abakan** er et russiskprodusert automatgevær. 

Anagrammet AN står for «Avtomat Nikonova» etter den russiske våpeningeniøren Gennadiy Nikonov, og 94 for året riflen ble designet. Våpenet skal etter planen bytte ut de eldre AK-74-geværet som for øyeblikket brukes i størsteparten av det russiske militæret. Våpenet er i samme kaliber som AK-74, 5,45 x 39 mm.

AN-94 har en klar likhet med tidligere AK rifler, men fungerer allikevel på en helt annen måte. Våpenet kan skyte i 2-skudds byger, enkeltskudd og helautomat. På grunnlag av Nikonov-mekanismen som er i stand til 1800 skudd/minuttet, er 2 round burst såpass nøyaktig, og såpass raskt, at en trenet skytter kan treffe med begge kuler på samme sted. Våpenet har også en relativt dårlig ergonomi.

## Se også
* Liste over automatgeværer

## Eksterne lenker
* 
* Informasjon og bilder hos Modern Firearms 
* Informasjon og bilder hos Military Today
Trandal

**Trandal** er en bygd i Hjørundfjorden i Ørsta kommune på Sunnmøre.   Trandal er et sted uten veiforbindelse, og kommunikasjon skjer derfor sjøveien med ferge og båt.  

Christian Gaard Bygdetun i Trandal er et friluftsmuseum som består av historiske bygninger og formidler lokal kulturarv. Det brukes også til festivaler og kulturelle arrangementer. 

Årlig arrangeres tre festivaler på Christian Gaard: TrandalRock i juni, Trandal Bluesfestival første helgen i juli, og Trandal Countryfestival i begynnelsen av august. 

## Referanser
Leirvassbu

**Leirvassbu** er en turisthytte i Lom kommune i Innlandet fylke. Hytta ligger 1400 moh., sentralt i Jotunheimen, innerst i Leirdalen i Lom, omkranset av topper med høyder over 2000 moh.

Hytta ble kjøpt av Sparebankstiftelsen DNB i 2023 og driftes av Den norske turistforening (DNT) Oslo og omegn som en betjent hytte.

Denne hytta ble brukt til den norske skrekkfilmen *[[Fritt vilt]]* som hadde premiere 2006.



File:Leirvassbu, Jotunheimen - no-nb digifoto 20150218 00003 NB MIT FNR 17111.jpg|Fra Leirvassbu i 1950-årene 
File:Resepsjonen, Leirvassbu - no-nb digifoto 20150218 00059 NB MIT FNR 17113.jpg|Resepsjonen på Leirvassbu i 1950-årene 
File:Spisesalen, Leirvassbu - no-nb digifoto 20150218 00021 NB MIT FNR 17115.jpg|Spisesalen på Leirvassbu i 1950-årene 



## Eksterne lenker
* Leirvassbu
* Den Norske Turistforening ''Leirvassbu''
Strek

**Strek** kan referere til:

* Fantestrek, et dristig påfunn
* Strek (billedkunst)
* Strek (kompass), 1/32 av hele kompassrosa
* STREK (tidsskrift)
* Strek (vinkelmål), særlig brukt i militære sammenhenger 
* Strekfarge, et begrep i mineralogien
Alf Kaartvedt

**Alf Kaartvedt** (1921–2013) var en norsk historiker. Han var spesialist i norsk politisk historie fra siste halvdel av 1800-tallet og frem til første verdenskrig.

Studiene hans ble avbrutt ved den tyske okkupasjonsmaktens stenging av Universitetet i Oslo, men gjenopptatt etter 1945. Ved universitet var det professor Sverre Steen som tjente som hans største inspirasjonskilde og viktigste veileder. Studiene ble etterfulgt av noen år der han var oppdragshistoriker. Etter å ha tatt den filosofiske doktorgrad på en avhandling om kampen mot parlamentarismen i Norge forut for 1884, ble Kaartvedt i 1957 den første professor i historie ved Universitetet i Bergen, sammen med Knut Mykland. Han ytet deretter uvurderlige bidrag til oppbyggingen av Historisk institutt.

Allerede tidlig i professorkarrieren markerte han seg som en av Norges fremste historikere, og han anerkjennes som en skrivekunstens og spissformuleringenes mester.

Kaartvedt gikk av med pensjon i 1988, men forble en travel professor emeritus frem til 1995, da han etter sine bidrag til bind 1 av *Norsk utenrikspolitikks historie* valgte å avslutte sin aktive historikerkarriere. Senere kom det noen mindre artikler fra hans hånd.

## Bibliografi
* Narve Bjørgo, Øystein Rian og Alf Kaartvedt *[http://urn.nb.no/URN:NBN:no-nb_digibok_2009031804217 Selvstendighet og union : fra middelalderen til 1905]* 1995  ISBN 82-00-22393-0

## Referanser


## Eksterne lenker
Klapperslanger

* *[[Crotalus adamanteus]]*
* *[[Crotalus cerastes]]*
* *[[Crotalus molossus]]*

**Klapperslanger** er en egen underfamilie av hoggormer som er oppkalt etter «ranglen» som de har på halen, og som brukes som advarsel når de føler seg truet. De fleste klapperslanger parer seg om våren, og alle artene føder levende unger. Mødrene passer på avkommet i 7-10 dager etter fødselen. 

Klapperslanger lever på gnagere og andre smådyr. De fanger byttet med et raskt hugg hvor de sprøyter inn gift som lammer og/eller dreper et typisk byttedyr momentant. En klapperslange vil følge etter et større dyr som ikke umiddelbart bukker under for giften, men som prøver å unnslippe.

Utbredelsesområdet for klapperslangene er fra de nordligste delene av Sør-Amerika til de amerikansk-kanadiske grenseområdene rundt De store sjøer.

## Eksterne lenker
*
Krossbu

**Krossbu** er en turisthytte i Lom kommune i Innlandet fylke. Hytta ligger på Sognefjellet, øverst i Breidsæterdalen, rett ved Sognefjellsveien.

Hytta er betjent vår, sommer og høst, samt i påsken. Om vinteren er en selvbetjeningshytte tilgjengelig med DNT-nøkkel. Veien til Krossbu er vinterstengt, og åpner normalt rundt 1. mai.

Krossbu Turiststasjon ble bygget i 1901.

## Referanser


## Eksterne lenker
* Krossbu
Chelonia

**Chelonia** kan sikte til:

* Skilpadder, vitenskapelige navn *Chelonia, Testudines, Testudinata*
** Suppeskilpadde, vitenskapelig navn *Chelonia mydas*
Sitrongress

* *[[Cymbopogon ambiguus]]*
* *[[Cymbopogon citratus]]*

**
**Sitrongress*' (*Cymbopogon*) er en [[slekt (biologi)|slekt]] i [[gressfamilien]] med mellom 55 og 70 arter, de fleste er [[flerårige planter|flerårig]]e. De vokser i klynger, og avhengig av art blir de fra 15 til 300&nbsp;cm høye. Noen arter danner jordstengler. Artene vokser i [[subtropisk]]e og [[tropene|tropiske]] strøk.

== Bruk ==
Særlig *Cymbopogon citratus''  er mye brukt som krydderurt i asiatisk matlaging, den blir 60–90&nbsp;cm høy. Når stengelen klemmes eller knuses, gir den fra seg en sitronaktig aroma. Mesteparten av smaken finnes nær roten. For å frigi smaken bør sitrongresset knuses og hakkes rett før en har det i retten. Det brukes ofte i supper , salater og wokretter.

Mange av artene brukes også til å utvinne eteriske oljer, særlig citronellol og geraniol. Også bruken som krydder og som middel til å fordrive insekter henger sammen med de eteriske oljene.

Denne planten brukes også som tilsetning i enkelte typer øl og mineralvann (som i produktet "Farris, med smak av sitron og sitrongress", av Ringnes Bryggerier).

## Referanser


## Litteratur
* 
* 
* 

## Eksterne lenker
*
Høyesteretts ankeutvalg

**Høyesteretts ankeutvalg** er en del av Høyesterett. Ankeutvalget består av tre høyesterettsdommere, som deltar etter en skiftordning.

Alle saker som ankes til Høyesterett, enten fra tingretten eller lagmannsretten, blir først behandlet i ankeutvalget. I tillegg til å avgjøre anker over kjennelser og beslutninger, siler ankeutvalget anker over dommer. Ingen sak blir behandlet av Høyesterett uten ankeutvalgets samtykke. Vilkåret for å få samtykke er normalt at en avgjørelse fra Høyesterett vil ha prinsipiell betydning, altså at den vil gi viktig rettslig veiledning også for liknende saker. Slik veiledning kan være nødvendig hvis et rettslig spørsmål ikke har vært avklart tidligere, eller hvis rettstilstanden har endret seg.

Dersom ankeutvalget avslår en anke, blir den ankede avgjørelsen rettskraftig. Saker som gjelder Den europeiske menneskerettskonvensjon kan likevel bringes inn for Den europeiske menneskerettsdomstol i Strasbourg.

Høyesteretts ankeutvalg erstattet Høyesteretts kjæremålsutvalg, som formelt sett var en egen domstol, da tvisteloven trådte i kraft 1. januar 2008.

## Eksterne lenker
* Norges Høyesterett
Universitetssykehus

Et **universitetssykehus** (**universitetsklinikk**, **universitetshospital**) er et sykehus som er tilknyttet et medisinsk fakultet og som deltar i forskning og i klinisk og teoretisk utdannelse av leger og sykepleiere. I Norge er det helsedepartementet som godkjenner bruken av betegnelsen.

## Eksempler

### Universitetssykehus i Norge
Det finnes seks universitetssykehus i Norge.
*Akershus universitetssykehus &ndash; Lørenskog
*Haukeland universitetssykehus &ndash; Bergen
*Oslo universitetssykehus &ndash; Oslo
*Stavanger universitetssjukehus &ndash; Stavanger
*St. Olavs hospital &ndash; Trondheim
*Universitetssykehuset Nord-Norge &ndash; Tromsø

### Danmark

* Københavns Universitetshospital
* Odense Universitetshospital
* Århus Universitetshospital
* Aalborg Universitetshospital

### Sverige
* Akademiska sjukhuset, Uppsala
* Karolinska Universitetssjukhuset, Stockholm (Huddinge og Solna)
* Norrlands universitetssjukhus, Umeå
* Sahlgrenska Universitetssjukhuset, Göteborg
* Skånes universitetssjukhus, som er en sammenslåing av de tidligere universitetssykehusene i Malmö og Lund
* Universitetssjukhuset i Linköping
* Universitetssjukhuset, Örebro

### Finland
* Helsingforsregionens universitetscentralsjukhus, Helsingfors
* Uleåborgs universitetssjukhus, Uleåborg
* Tammerfors universitetsjukhus, Tammerfors
* Kuopio universitetsjukhus, Kuopio
* Åbo universitetscentraljukhus, Åbo
## Referanser
Sinkblende

**Sinkblende** eller **sfaleritt** er et mineral med den kjemiske formelen ZnS. Det er den viktigste kilden for framstilling av metallet sink. Sinkblende opptrer ofte som tetraedere og er løselig i konsentrert saltsyre.

Mineralet spalter lett i flere retninger, og malmer med mye sinkblende gir derfor et glitrende inntrykk.

## Etymologi og historie
Betegnelsen sfaleritt kommer fra tyske *Sphalerit*, en betegnelse dannet i 1847 av den tyske mineralogen Ernst Friedrich Glocker (1793–1858); av *Sphaler-*, til gresk gresk σφαλερός, *sphaleros*, i betydningen «forrædersk», ettersom intet metall kunne utvinnes fra mineralet, og *-itt*, ved at mineralet kan se ut som andre mineraler, som høy tetthet og sterk glans. Det var først i 1735 at det ble oppfattet som et sinkmineral. På norsk betraktes «sfaleritt» som et foreldet begrep, og hvor sinkblende benyttes isteden.

## Egenskaper
Sinklegering har høy brytningsindeks og har derfor en sterk glans. Fargen varierer fra fargeløs (sjelden) til honninggul til svart avhengig av jerninnholdet. Sinkblanding løses opp i hydrogenklorid (saltsyre) med utvikling av illeluktende hydrogensulfid.

## Bilder

Sphalerite-221270.jpg
Sphalerite-Quartz-261762.jpg
Sphalerite_taillee.jpg


## Referanser


## Litteratur
* Webster, R., Read, P.G., red. (2000): *Gems: Their sources, descriptions and identification* (5. utg.), Butterworth-Heinemann, Great Britain. ISBN 0-7506-1674-1; s. 386.

## Eksterne lenker

*The sphalerite structure
*Possible relation of Sphalerite to origins of life and precursor chemicals in 'Primordial Soup'
*Minerals.net
Álvaro Recoba

**Álvaro «El Chino» Recoba** (født 17. mars 1976 i Montevideo) er en uruguayansk fotballspiller. Han har spilt for den italienske klubben Internazionale siden 1997, bortsett fra et kort opphold i SS Calcio Venezia. På et tidspunkt var han den best betalte fotballspilleren i Europa, kanskje i verden. Han har kallenavnet «El Chino» («kineseren») på grunn av sitt angivelig asiatiske utseende.

Recoba debuterte for Inter i Serie A mot Brescia Calcio 31. august 1997.

Han debuterte for s landslag i 1995, og deltok i VM i fotball 2002.

Recoba har vunnet seriemesterskapet i Uruguay (1996), UEFA-cupen (1998), Coppa Italia (2005 og 2006) og to *scudetti* (2006 og 2007).

## Referanser


## Eksterne lenker
* 
*
Kivi

**Kivi**:
* Kivifamilien
## Etternavn
* Aleksis Kivi (1834–1872)
** Aleksis Kivi-prisen
* Antero Kivi (1904–1981)
* Kalju Kivi (* 1951)
* Maarja Kivi (* 1986)
* Signe Kivi (* 1957)

## Se også
*Kiwi (andre betydninger)
Richard Kelly

**Richard Kelly** (født 28. mars 1975) er en amerikansk regissør, mest kjent for å ha skrevet og regissert kultfilmen *[[Donnie Darko]]* fra 2001. Han har også skrevet og regissert *[[Southland Tales]]*, som kom i 2006.

## Referanser


## Eksterne lenker
*
Laurence Olivier

**Laurence Kerr Olivier**, fra 1970 baron Olivier of Brighton (lord Olivier), (1907–1989) var en britisk skuespiller og regissør.

Olivier vant Oscar for beste mannlige hovedrolle for tittelrollen i filmen *[[Hamlet (1948)|Hamlet]]* (1948). Han ble også belønnet med to æres-Oscar. Olivier har fått en stjerne på Hollywood Walk of Fame. I 1999 ble han kåret til tidenes 14. største mannlige filmlegende av American Film Institute.

## Karriere
I 1920, da han var 15 år, kom Olivier inn på en sceneskole i London. I 1920-årene hadde han engasjement ved forskjellige scener i London. I 1922 gjorde Olivier sin scenedebut i Stratford-upon-Avon i William Shakespeares *[[Troll kan temmes]]*. 

I første del av 1930-årene var han i USA, der han viet seg til såvel teater som film. Olivier medvirket deretter i britiske filmer som *[[As You Like It (1936)|As You Like It]]* (1936) og i den historiske filmen *[[Lady X's skilsmisse]]* (1938). 

I 1940 fikk Olivier sitt gjennombrudd med Alfred Hitchcocks første amerikanske film, *[[Rebecca (film)|Rebecca]]*, der hans motspiller var Joan Fontaine. I *[[Lady Hamilton (film fra 1941)|Lady Hamilton]]* spilte han mot Vivien Leigh. I 1944 kom Oliviers merkeligste og mest fremgangsrike film, Shakespeares *[[Henrik V (1944)|Henrik V]]* i technicolor og han var her både regissør, produsent og skuespiller. Han ble for dette belønnet med en æres-Oscar.

Omkring 1946 fortalte Vivien Leigh Laurence Olivier at hun ikke lengre elsket ham, men at hennes følelser for ham var som til en bror. Olivier tok dette hardt. Det han da ikke visste eller forstod, var at dette ble starten på Leighs bipolare lidelse, som kom til å sakte ødelegge hennes liv og karriere.

I 1947 ble Olivier adlet. Han ble ansett å beherske teaterets og filmens uttrykksmiddel; ikke minst en forbilledlig språkbehandling og en perfekt diksjon forent med en dypt rotfestet følelse for gammel engelsk teatertradisjon. Oliviers tolkninger av Shakespeare var nydannende og skulle bli legendariske. I 1948 gjorde han et forsøk på å overføre *[[Hamlet (1948)|Hamlet]]* til film og vant Oscar for beste mannlige hovedrolle for tittelrollen i filmen.

Olivier fikk en stjerne på Hollywood Walk of Fame i 1960. Han ble belønnet med enda en æres-Oscar i 1979 og en Cecil B. DeMille Award i 1983. I 1999 ble Olivier kåret til tidenes 14. største mannlige filmlegende av Det amerikanske filminstituttet.

## Privatliv
Laurence Olivier inngikk tre ekteskap: med Jill Esmond 1930–1940 (sønnen Tarquin Olivier), Vivien Leigh 1940–1960 (ingen barn) og Joan Plowright fra 1961 til sin død i 1989 (sønnen Richard Olivier og de to døtrene Julie Kate Olivier og Tamsin Olivier).

## Referanser


## Eksterne lenker

* 
* 
* 
*
Nekrolog

**Nekrolog** (av gresk: *nekro-*, «død» og *-log*, «ord») er en offentlig tekst om noens bortgang, vanligvis trykt i en avis, med omtale av en nylig avdød. Teksten inneholder vanligvis en kort biografi. Per Bronken samlet nekrologer og utga dem i bokform under tittelen *Aldri vi deg glemme vil*, tilgjengelig på Nasjonalbiblioteket.Per Bronken: ''Aldri vi deg glemme vil

Forfatteren Johan Borgens skrev for sikkerhets skyld sin egen nekrolog, som begynte: «Med Johan Borgen er en hyggelig fyr gått bort. Han mente det godt, selv om han ikke fikk til noenting.» Vi får også vite at: «Borgen skrev mye i *[[Dagbladet]]*, men likte det ikke. Det var bare for pengenes skyld.» Også sykepleiersken Mary Anne Noland fra Richmond i Virginia skrev sin egen nekrolog, og klargjorde hvorfor: «Stilt overfor valget mellom å stemme enten på Donald Trump eller Hillary Clinton, valgte Mary Anne Noland i stedet å overgi seg til Guds evige kjærlighet søndag 15. mai 2016.»

I *Dagbladets* gamle setteri i Akersgata hang det, gjemt bak et forheng, lange papiravtrykk som var ferdigskrevne nekrologer, i tilfelle personen brått skulle dø. Forfatteren Helge Krog og redaktøren Anton Beinset skal ha tatt turen innom en kveld for å lese korrektur på eget stoff. Ved en misforståelse var det sine egne nekrologer de fikk til gjennomlesing. Beinset sa etterpå at han «hadde pusset litt på noen adjektiver». Krog hadde tidligere vakt oppsikt da han i et kåseri i *Dagbladet* hadde omtalt kunstnerrådets planer for overføring av fortjente kunstneres urner til Vår Frelsers gravlund. Tenk om han skulle ende med «å bli begravd i en ganske alminnelig folkelig gravlund».«Døden i Aftenposten»

Forfatteren Knut Hamsuns nekrolog over Adolf Hitler stod på trykk i *[[Aftenposten]]* 7. mai 1945, en uforbeholden hyllest til diktatoren.

I 1888 var en fransk avis for tidlig ute med en nekrolog over den svenske kjemikeren Alfred Nobel, attpåtil med overskriften: «Dødens handelsmann er død». Nekrologen utdypet med at «dr. Nobel som ble rik på å finne måter å drepe flere mennesker raskere på enn noen gang før, døde i går.» Men Alfred Nobel var lys levende og leste dette med forferdelse. Nekrologen skal ha fått ham til å ønske seg et bedre ettermæle og satt ham på tanken om å stifte Nobels fredspris.

Den tyske humoristen Loriot, kjent blant annet for sin frimerkeserie, var svært kortfattet da han i 2011 skrev sin egen nekrolog: *Lieber Gott, viel Spass!* («Kjære Gud, ha det moro!»)

Britiske aviser har tradisjon for omtale av et vidt spekter av avdøde, fra uteliggere til politikere. Noen britiske aviser har egen redaktør for nekrologer. En godseier fikk i skussmål at han «hadde satt seg meget beskjedne mål, og gjorde ingenting for å nå dem».«Døden i Aftenposten» Avisen *[[Daily Telegraph]]* har utgitt nekrologer de har hatt på trykk.
''Best of Daily Telegraph obituaries

## Referanser


## Eksterne lenker
* Nekrolog; fra Bibliotekarstudentens nettleksikon om litteratur og medier (pdf-fil)
Tore Reginiussen

**Tore Reginiussen** (født 10. april 1986) er en norsk tidligere fotballspiller.

Han spilte for , , , ,  og .

Han har fire seriemesterskap, tre cupmesterskap, to norske supercupmesterskap, og ble kåret til årets spiller i Eliteserien i fotball for menn 2017.

## Karriere
### Tromsø
Reginiussen kom til  fra  foran 2006-sesongen, og han etablerte seg raskt på A-laget, tross hans unge alder. Han fikk 22 kamper for TIL i 2006-sesongen og var fast på Norges U-21 landslag. 

Reginiussen hadde et bra år i 2007. Han var en av s beste spillere og overbeviste som kaptein på U21-landslaget. Dette førte til interesse fra andre klubber, også fra utlandet.

### Schalke 04
I 2009 ble han klar for den tyske storklubben FC Schalke 04. Kontrakten gjaldt fra 2010 og strakk seg frem til sommeren 2013. Etter å ha vært utlånt fra Schalke til US Lecce og gamleklubben Tromsø signerte Reginiussen i juni 2011 en kontrakt med danske OB. 

### Rosenborg
Reginiussen signerte for Rosenborg 5. august 2012.

I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen. Han scoret også 2-0 målet i 4-0 seieren mot Kongsvinger i cupfinalen.

29. mars 2017 var han med å vinne Mesterfinalen i fotball for menn 2017. Rosenborg vant 2-0 mot Brann, og det var han som scoret det andre målet.

I sesongen 2017 var han med å vinne Eliteserien. Han ble i 2017 kåret til Årets spiller i Eliteserien.

23. desember 2017 skrev han under en ny kontrakt med Rosenborg ut 2019.

26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

I sesongen 2018 var han med å vinne Eliteserien og Cupfinalen.

1. august 2019 skrev han under en ny kontrakt med Rosenborg ut 2020.

### St. Pauli
25. januar 2021 skrev han under for den tyske klubben FC St. Pauli.

### Alta
30. juli 2021 ble Reginiussen klar for moderklubben Alta fra 1. august 2021. Han valgte å legge fotballskoene på hylla sent samme måned.

### Landslaget
I mars 2008 ble Tore Reginiussen for første gang tatt ut på det . Den 26. mars fikk han sin landslagsdebut mot . Den 20. august 2008 i en privatlandskamp mot  scoret Reginussen sitt første landslagsmål.

## Referanser


## Eksterne lenker
* 
* 
* 
*  Tore Reginiussen på TILs nettsider
*   Offisiell statistikk for Rosenborg Ballklub Tore Reginiussen
Lockheed AC-130

**Lockheed AC-130** er et tungt bevæpnet nærstøttefly basert på det taktiske transportflyet C-130 Hercules. Produksjonen er et samarbeid mellom Boeing og Lockheed. Flyet produseres i to versjoner: **AC-130H Spectre** (fra 1972) og **AC-130U Spooky** (fra 1995).

AC-130U er bestykket med AN/APQ-180, en *synthetic aperture radar* for måloppsporing og -identifisering fra langt hold. Flyets navigasjonsinnretninger inkluderer treghetsnavigasjonssystemer og GPS. AC-130U benytter teknologi fra 1990-tallet og kan angripe to mål samtidig. Den har også dobbelt så stor våpenkapasitet som AC-130H.

## Omtale i underholdningsmedier
AC-130 Specter er involvert i en episode i boken Sharba, skrevet av Ørjan N. Karsson i 2009. Flyet brukes også som våpen i videospillene *[[Call of Duty 4: Modern Warfare]]*, *[[Call of Duty: Modern Warfare 2]]*, *[[Call of Duty: Modern Warfare 3]]*, *[[Battlefield 3]]*, *[[Battlefield 4]]* og *H.A.W.X 2*.

## Eksterne lenker
* Lockheed AC-130H Spectre / AC-130U Spooky
Richard Linklater

**Richard Linklater** (født 1960) er en amerikansk regissør.

## Filmografi
* *[[Everybody Wants Some]]* (2016)
* *[[Boyhood]]* (2014)
* *[[Before Midnight]]* (2013)
* *[[Bernie (2011)|Bernie]]* (2011)
* *[[Me and Orson Welles]]* (2008)
* *[[Fast Food Nation (film)|Fast Food Nation]]* (2006)
* *[[A Scanner Darkly]]* (2006)
* *[[Bad News Bears]]* (2005)
* *[[Etter solnedgang]]* (2004) 
* *[[School of Rock]]*  (2003) 
* *[[Tape (film)|Tape]]* (2001) 
* *[[Waking Life]]* (2001) 
* *[[The Newton Boys]]* (1998) 
* *[[subUrbia (film)|subUrbia]]* (1996) 
* *[[Før solnedgang]]* (1995) 
* *[[Dazed and Confused (film)|Dazed and Confused]]* (1993) 
* *[[Heads I Win/Tails You Lose]]* (1991)
* *[[Slacker (film)|Slacker]]* (1991)
* *[[It's Impossible to Learn to Plow by Reading Books]]* (1989)

## Referanser


## Eksterne lenker
* 
*
Karl Erik Solgård

**Karl Erik Solgård** (født 1952) er en norsk teaterregissør.

Han var fast regissør ved Telemark Teater 1984&ndash;1986, og deretter teatersjef samme sted til 1989. I 1986 vant han pris for årets forestilling i Norge med regien på stykket *Hitlers Barndom* ved dette teateret.

Solgård var så vært teatersjef ved Dalateatern i Sverige 1990&ndash;1994. Han har hatt ca. 50 oppsetninger i Norge og Sverige, samt to fjernsynsproduksjoner. Han har også ti større sommerspillproduksjoner bak seg. Tegleverkspillet i Fredrikstad, Slusespillet i Ørje, Drangedalspillet, Seljordspillet, Sverdet av Vera Henriksen (3 år), Himmelstigen av Kjell Kristensen (2 år) under Olavsdagene i Østfold.

I årene 1998&ndash;2001 var han kunstnerisk leder for Olavsdagene i Sarpsborg.

Han har arbeidet som lærer, og undervist ved Film/TV akademiet i Oslo. Teaterhøgskolen i Århus.

Solgård vokste opp i Gressvik, Østfold.

## Referanser